Liv Hanne Haugen

Liv Hanne Haugen er en norsk dansekunstner, koreograf og musiker.

Hun er utdannet ved Arts Educational School (1987-1989),  London Contemporary Dance School (1989-1991) og School for New Dance Development (1991-1992). Etter endt utdanning endte Liv Hanne opp i Brussel hvor hun arbeidet som danser for bl.a. Wim Vandekeybus og Pierre Droulers. 

Siden 1996 har Haugen laget egne verk og knytter til seg samarbeidspartnere fra de fleste andre kunstfelt. Hun var den første Ungkunstneren for Festspillene i Nord-Norge, og har hatt nære samarbeider med bl.a. artisten Mari Boine og installasjonskunstneren Lawrence Malstaf. Med utgangspunkt i dans spenner uttrykket hennes seg også over vokal, performance og tekstarbeid. 

I 2003 etablerte hun Haugen Produksjoner sammen med søsteren Anne Katrine Haugen. Deres første produksjon Søstre ble vist i de fleste fylker gjennom Den kulturelle skolesekken og Riksteateret  og de har siden laget en rekke forestillinger for barn og voksne hvor fokuset er å lage innovative og tankevekkende danseforestillinger.  Hennes kunstneriske arbeid er originale, preget av sterk indre drive og inspirert av det nordnorske landskapet i et globalt perspektiv.

Priser og utmerkelser 
Liv Hanne Haugen mottok Gammleng-prisen i 2022.

Produksjoner 
Liv Hanne Haugen har medvirket i følgende produksjoner:

 Dronninger (Un-Magritt Nordseth Danseproduksjon), premiere 27. april 2022 – danser
 Coronadagbøkene (STATEX ), premiere mai 2020 – danser, sanger
 Sykle i snøstorm (Hålogaland Teater), premiere 15. september 2018 – skuespiller
 Pust (Haugen Produksjoner), premiere 13. november 2016 – konsept/idé, danser, tekstforfatter, sanger
 Siri & Snelle - Jeg er Kosmos (Siri & Snelle Produksjoner), premiere 15. mars 2016 – konsulent
 Søstre, 11 år etter (Haugen Produksjoner), premiere 9. mai 2014 – konsept/idé, danser, koreograf
 NORDTING (Amund Sjølie Sveen), premiere 2014 – skuespiller
 HomeMade (Haugen Produksjoner), premiere 15. mars 2013 – danser
 For dette er det verdt (Haugen Produksjoner), premiere 3. oktober 2012 – idé, prosjektleder, danser
 Gummibaronene (Hålogaland Teater), premiere 12. januar 2012 – koreograf
 Nordområdebevegelsen (Haugen Produksjoner), premiere 20. oktober 2011 – prosjektleder, danser, medskaper
 Frø Frø Frø (Haugen Produksjoner), premiere 3. desember 2010 – koreograf, idé, danser, tekstforfatter
 Til Tromsø, Fra Tromsø (Sadio Nor Teater), premiere 19. mars 2010 – aktør
 For what it's worth... (Pålsrud Prosjekt), premiere 31. januar 2010 – danser
 En Ramme for Nostalgi (Haugen Produksjoner), premiere 5. oktober 2009 – konsept/idé, koreograf, danser
 JOIK (Haugen Produksjoner), premiere 30. januar 2009 – koreografiassistent
 Jesus sa: Gå nå du Maria, jeg orker ikke mer… (Haugen Produksjoner), premiere 11. oktober 2008 – konsept/idé, koreograf, danser
 Mátki = Reisen (Haugen Produksjoner), premiere 5. juli 2007 – aktør
 LAG (Haugen Produksjoner), premiere 19. oktober 2006 – idé, koreograf, danser
 Søstre (Haugen Produksjoner), premiere 24. juni 2003 – danser, koreograf, idé
 Beings of a lesser kind (Ellen Johannesen/KarmaConsult), premiere 11. februar 1999 – danser
 She has a marvellous being V (Ellen Johannesen/KarmaConsult), premiere 11. februar 1999 – medskaper
 Love and Matchpoint (Open Dance Company), premiere 1999 – danser
 She has a marvellous being #1-4, premiere 1998 – hovedprodusent, koreograf, danser
 Mor Courage (Tromsø Danseteater/Stellaris DansTeater/Sampo Teater/Hålogaland Teater/Totalteatret/Beaivváš Sámi Našunálateáhter), premiere 25. juni 1994 – danser
 For what it’s worth… del2 (Pålsrud Prosjekt) – danser

Referanser

Eksterne lenker 
 

Norske musikere
Norske koreografer
Fødselsår ikke oppgitt